Energeetilisel tasandil on kõik üks, mõju ei avalda kaugused ja vahemaad, vahet ei ole, kas energia vahendaja ja vastuvõtja on samas ruumis või teine teisel pool maakera. Seetõttu saabki erinevate meetoditega energiat saata üle aja ja ruumi.
#000001
Meie kasutame kõrgematest dimensioonidest pärinevat kosmilist tervendavat energiat, mis mõjub alati igaühe kõrgeimaks hüvanguks. Kasutame energia saatmiseks reiki sümboleid ja seleniidist vardaid.
#000002
Meie kerget ja rõõmsat kulgemist takistavad negatiivsed mõtted, eelkõige ohvriteadvusest lähtuvad, ennast ja oma võimaluste paljusust vähendavad mõtted, süü ja andestamatuse mõtted, kriitika ning hinnangud. Kõik need tekitavad blokeeringuid keha energiasüsteemis.
#000004
Kõigi selliste mõtetega tuleks töötada. Kõik algab teadvustamisest – märkamisest algab muutumine. Kui eluvähendavad mõtted on teadvustatud, saame need ümber sõnastada, vajadusel hea sõbra või psühholoogi abiga. Kui piiravad ja negatiivsed mõtted on aga meie teadvusest täielikult välja tõrjutud, tulevad appi süvatasanditele ulatuvad teraapiameetodid, nt hüpnoos või Algallika Protsess ja Hingamistöö. Kui olen oma alateadvusega kontakti saanud, hakkavad vabastamist vajavad mõtted üles kerkima. Nüüd saan vabastada neid ka teadvuse tasandil.
#000005
Meie energiaseansis osalejatele on negatiivsete mõtete teadvustamisel abiks diagnostiline küsimustik. Energiaseanss, mis toimub 15. märtsi õhtul kell 22-23, kuid mida saab vastu võtta terve järgneva nädala jooksul, toetab nende vabastamist ja ümbersõnastamist, tagades, et protsess ei raugeks, vaid jätkuks ka edaspidi.
#000006
Mentaalsel tasandil võivad meid koormata mõtted, millest me teadvuse tasandil teadlikudki ei ole ja siis on hea, kui jumalikud vaimolendid need üle vaatavad ja kui oleme valmis neist lahti laskma, meid ka neist vabastavad. Kui oleme seansi ajal sügavas lõdvestusseisundis, ei pruugi me seda teadvustadagi.
#000008